dh-unibe/image-text_koenigsfelden-charters-post-1500 huggingface dataset:
Wir, Albr̄, von gots gnaden hˀtzog ze Oͤstˀich, ze Steyr und ze Cherden, ✳ ✳ tuͦn kunt offenlich mit disem prief ✳ allen, die in les₎ odˀ ✳
hoͤrent lesen, ✳ ✳ wie das sei, ✳ das wir und unser lieben pruͦdˀ gevreyet ✳ und in unsern scherm genomen haben ✳ das chloster ze Kûngsvelt,
unser styft Sant Claren ordens, ✳ in Chostentzˀ bystuͦm, ✳ und die geystlichen vroͧwen, die aͤbtissinne und den convent dezselben closters, ✳ als an den priefen stat, die seù habent, ✳ ✳ won aber wir fûrbas begeren dez chlosters nutz, ✳ ruͦwe ✳ und ere, ✳ darumb so ernûwˀen
und bestetigen wir fûr uns ✳ und fûr unser erben ✳ und vetteren die vorgenanten vreyheite, die in untz her gegeben sint. ✳ und ùber
das, so geben wir in mer vreyhait ✳ und wellent, das seû dhain unser amptleût odˀ phlegˀ, ✳ die nu sint ✳ oder jemer nach den
choment ✳ pey unsern zeiten ✳ odˀ her nach, beswer odˀ schadge, ✳ weder in seinem noch in unserm namen ✳ in chayn weg, ✳ weder mit
herbergen ✳ oder mit gastung ✳ zuͦ dem chlostˀ noch uff ïrn hoͤfen und guͤtern, ✳ noch mit fuͦrung, wa seû gelegen sint, ✳ welher
hand unmuͦsse uns ✳ odˀ das land ✳ und ✳ unser ampleût angat jemˀ. ✳ ✳ wir wellent ✳ ouch und verpietent, ✳ das wedˀ unser
amptleût ✳ oder jeman änders die vorgenanten abbtissinn̄ und den convent ✳ und ir nach chomen betwinge chayn persone ze enphahend zuͦ dem chloster ✳ odˀ in das chloster widˀ ïrn guͦten und vreyen willen ✳ von unsern oder von ïrn wegen. ✳ wir wellent ouch
und haizzent, ✳ das man ïrn schaffern odˀ phlegˀn und gesinde ✳ in dhayn wise ïrre, ✳ saume ✳ odˀ hindˀ an ïrn phlegnust ✳ und an
dez vorgenaten chlosters nutz ✳ und sache ✳ ze schaffend, ✳ wan dz seû in behulfen und fùrderlich süllent sein ✳ in allen sachen. ✳ ✳ wïr
wellent und gepieten ouch, ✳ wêr das, ✳ da got vor sei, ✳ das solich arbeit und not in dem land immer wurde aufstaͤnde, ✳ dz man
von andˀn chloͤstern, ✳ die da ✳ in unsˀm lande ligent, ✳ stewr, ✳ helfe, ✳ herberge, ✳ fuͦrunge ✳ odˀ dhayner lay hilfe oder dienst vordrent wurde
und nêment, ✳ das doch das vorgenant chloster und die vroͧwen und ïr hoͤfe leût und guͤter dez gentzlich vrey suͦllent sein ✳
un̄ unengulten. ✳ ✳ wir hayzzen ouch und wellent, ✳ das alle unser getͧwe ✳ diener, ✳ land leût ✳ und stette, wa✳ dz bescheche, ✳ das
got wende, ✳ das unser ampleût ✳ odˀ jeman andˀ ✳ das vorgenant chloster engette ✳ odˀ notigete ✳ wider den vorgenanten stukchē ✳
oder vreyhait in dhain weg, ✳ das seû darzuͦ also tuͦn ✳ und seû dz weisen, ✳ dz dise vreyhait stêt beleibe ✳ und unser wille volbracht
werde ✳ als vorgeschriben stet. ✳ und dez ze ayner bezzerˀ sicherhait aller der ding, ✳ so vorgeschriben stent, ✳ geben wir in disen pˀef,
besigelten ✳ mit unsˀm insigel, ✳ der geben ist ze Wienn, ✳ an vreytag ✳ vor dem sunntag, ✳ so man singet ✳ invocavit, ✳ do man zalte
von Christus gebuͤrte tausent ✳ dreû hundˀt jar ✳ darnach in dem vier und viertzigesten jare. ✳
1344 II. 20.
Königsf. 201 / 02
Kgsf. 201 / 02
Staatsarchiv
AARGAU
K
A ✳ 13 ✳
344
hertzog Albrechts
bestaͤttigùng der fryheitt₎ zuͦ Kùngsfeld₎
Nͦ✳ 35 ✳
ix
friheit abgeschrift
iij
von hertzog Albrecht ✳